Official Journal L 097 , 12/04/1999 P. 0033 - 0044



KOMISJONI DIREKTIIV 1999/16/EÜ, 16. märts 1999, millega kohandatakse nõukogu mootorsõidukite seisutulelaternaid käsitlev direktiiv 77/540/EMÜ tehnika arenguga (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 6. veebruari 1970. aasta direktiivi 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta,1 viimati muudetud Euroopa Parlamendi ja nõukogu direktiiviga 98/91/EÜ,2 eriti selle artikli 13 lõiget 2, võttes arvesse nõukogu 28. juuni 1977. aasta direktiivi 77/540/EMÜ mootorsõidukite seisutulelaternaid käsitlevate liikmesriikide õigusaktide ühtlustamise kohta,3 viimati muudetud Austria, Soome ja Rootsi ühinemisaktiga, eriti selle artiklit 10, ning arvestades, et: 1) direktiiv 77/540/EMÜ on üks mitmest üksikdirektiivist EÜ tüübikinnitusmenetluse kohta, mis kehtestati direktiiviga 70/156/EMÜ; sellest tulenevalt kohaldatakse direktiivi 70/156/EMÜ sätteid, mis kehtivad sõiduki süsteemide, osade ja eraldi seadmestike puhul, direktiivi 77/540/EMÜ suhtes; 2) eelkõige nähakse direktiivi 70/156/EMÜ artikli 3 lõikes 4 ja artikli 4 lõikes 3 ette, et igale üksikdirektiivile peab olema lisatud direktiivi 79/156/EMÜ VI lisal põhinev teatis ning tüübikinnitustunnistus, et muuta tüübikinnitus elektrooniliseks; direktiivis 77/540/EMÜ ettenähtud tüübikinnitustunnistust tuleks sellele vastavalt muuta; 3) menetlusi tuleks lihtsustada, et muudatuste tegemise korral säiliks direktiivi 70/156/EMÜ artikli 9 lõikes 2 ettenähtud võrdväärsus teatavate üksikdirektiivide ja ÜRO Euroopa Majanduskomisjoni vastavate eeskirjade vahel; esmajärjekorras tuleks ristviiteid kasutades asendada direktiivis 77/540/EMÜ ettenähtud tehnilised nõuded ÜRO Euroopa Majanduskomisjoni eeskirja nr 77 tehniliste nõuetega; 4) on vaja tagada nõuete täitmine vastavalt nõukogu direktiivile 76/756/EMÜ,4 viimati muudetud komisjoni direktiiviga 97/28/EÜ,5 ning nõukogu direktiivile 76/761/EMÜ,6 viimati muudetud komisjoni direktiiviga 1999/17/EÜ;7 5) käesolevas direktiivis ettenähtud meetmed on kooskõlas direktiiviga 70/156/EMÜ asutatud tehnika arengu kohandamise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 77/540/EMÜ muudetakse järgmiselt. 1. Artikli 1 lõige 1 asendatakse järgmisega: "1. Iga liikmesriik annab osa EÜ tüübikinnituse mis tahes seisutulelaterna tüübile, mis vastab asjakohastes lisades ettenähtud konstruktsiooni- ja katsetamisnõuetele." 2. Artikli 2 esimene lõige asendatakse järgmisega: "Liikmesriigid annavad iga nende poolt artikli 1 kohaselt kinnitatud seisutulelaterna tüübi tootjale I lisa 3. liites esitatud näidisele vastava osa EÜ tüübikinnitusmärgi." 3. Artikkel 4 asendatakse järgmisega: "Artikkel 4 Liikmesriikide pädevad asutused teatavad üksteisele direktiivi 70/156/EMÜ artikli 4 lõikes 6 kindlaksmääratud korras igast käesoleva direktiivi kohasest tüübikinnituse andmisest, andmisest keeldumisest või tühistamisest." 4. Artikkel 9 asendatakse järgmisega: "Artikkel 9 Käesolevas direktiivis tähendab "sõiduk" teedel kasutamiseks mõeldud, kerega või kereta, vähemalt neljarattalist mootorsõidukit, mille valmistajakiirus on üle 25 km/h, ja selle haagiseid, v.a rööbastel liikuvad sõidukid, põllumajandus- ja metsatraktorid ning kõik liikuvad masinad." 5. Lisad asendatakse käesoleva direktiivi lisas sisalduva tekstiga. Artikkel 2 1. Alates 1. oktoobrist 1999 või juhul, kui artiklis 3 nimetatud tekstid avaldatakse pärast 1. aprilli 1999, siis kuus kuud pärast kõnealuste tekstide tegeliku avaldamise kuupäeva, ei tohi liikmesriigid seisutulelaternatega seotud põhjustel: - keelduda sõiduki tüübile või seisutulelaterna tüübile EÜ tüübikinnituse või siseriikliku tüübikinnituse andmisest või - keelata sõidukite registreerimist, müüki, kasutuselevõtmist või kasutamist või seisutulelaternate kasutuselevõtmist, kui seisutulelaternad vastavad käesoleva direktiiviga muudetud direktiivi 77/540/EMÜ nõuetele ning on sõidukile paigaldatud direktiivis 76/756/EMÜ ettenähtud nõuete kohaselt. 2. Alates 1. aprillist 2000 liikmesriigid: - ei anna EÜ tüübikinnitust ning - võivad keelduda siseriikliku tüübikinnituse andmisest mis tahes sõiduki tüübile seisutulelaternatega seotud põhjustel või mis tahes seisutulelaterna tüübile, kui käesoleva direktiiviga muudetud direktiivi 77/540/EMÜ nõudeid ei ole täidetud. 3. Alates 1. aprillist 2001 rakendatakse käesoleva direktiiviga muudetud direktiivi 77/540 EMÜ seisutulelaternate kui seadme osadega seotud nõuded direktiivi 70/156/EMÜ artikli 7 lõike 2 kohaldamisel. 4. Olenemata lõigetest 2 ja 3 jätkavad liikmesriigid seisutulelaternate varuosadega seotud EÜ tüübikinnituse andmist ning lubavad nende müüki ja kasutuselevõtmist direktiivi 77/540/EMÜ eelmiste versioonide kohaselt juhul, kui kõnealused seisutulelaternad - on mõeldud paigaldamiseks juba kasutuselolevatele sõidukitele ja - vastavad sõidukite esmakordsel registreerimisel kohaldatud direktiivi nõuetele. Artikkel 3 ÜRO Euroopa Majanduskomisjoni eeskirja nr 77 II lisa punktis 1 nimetatud lõigud ja lisad avaldatakse Euroopa Ühenduste Teatajas enne 1. aprilli 1999. Artikkel 4 1. Liikmesriigid jõustavad käesoleva direktiivi järgimiseks vajalikud õigus- ja haldusnormid 1. oktoobriks 1999; kui artiklis 3 nimetatud tekstid avaldatakse pärast 1. aprilli 1999, siis täidavad liikmesriigid kõnealuse kohustuse kuus kuud pärast kõnealuste tekstide tegeliku avaldamise kuupäeva. Liikmesriigid teatavad sellest viivitamata komisjonile. Nad kohaldavad kõnealuseid norme alates 1. oktoobrist 1999 või kuus kuud pärast artiklis 3 nimetatud tekstide tegeliku avaldamise kuupäeva, kui nimetatud tekstid avaldatakse pärast 1. aprilli 1999. Kui liikmesriigid kõnealused normid vastu võtavad, viidatakse nendes käesolevale direktiivile või lisatakse neile selline viide ametliku avaldamise korral. Sellise viitamise viisi sätestavad liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas vastu võetavate põhiliste siseriiklike õigusnormide teksti. Artikkel 5 Käesolev direktiiv jõustub 20. päeval pärast selle avaldamist Euroopa Ühenduste Teatajas. Artikkel 6 Käesolev direktiiv on adresseeritud liikmesriikidele. Brüssel, 16. märts 1999 Komisjoni nimel komisjoni liige Martin BANGEMANN LISA "LISADE LOETELU I LISA: Tüübikinnitusega seotud rakendussätted 1. liide: Teatis 2. liide: Tüübikinnitustunnistus 3. liide: Osa EÜ tüübikinnitusmärgi näidised II LISA: Tehnilised nõuded I LISA TÜÜBIKINNITUSEGA SEOTUD RAKENDUSSÄTTED 1. OSA EÜ TÜÜBIKINNITUSE TAOTLEMINE 1.1. Seisutulelaterna direktiivi 70/156/EMÜ artikli 3 lõike 4 kohase osa EMÜ tüübikinnitustaotluse esitab tootja. 1.2. Teatise näidis on esitatud 1. liites. 1.3. Tüübikatsetuste tegemise eest vastutavale tehnilisele talitusele tuleb esitada: 1.3.1. kaks soovitatava laterna või soovitatavate laternatega varustatud näidist; ainult ühele sõiduki küljele paigaldatavate laternate puhul võivad kaks esitatud näidist olla täpselt ühesugused ning kohased paigaldamiseks ainult sõiduki paremale või vasakule küljele. 2. MÄRGISTUS 2.1. Osa EÜ tüübikinnituseks esitatud seadmetel peab olema: 2.1.1. tootja kaubanimi või kaubamärk, 2.1.2. asendatavate valgusallikatega laternate puhul: ettenähtud hõõglambi tüüp (tüübid); 2.1.3. asendamatute valgusallikatega laternate puhul: nimipinge ja võimsus vattides. 2.2. Need märgised peavad olema selgesti loetavad ja kustumatud ning kinnitatud seadme valgustavale pinnale või ühele valgustavatest pindadest. Seadme sõidukile paigaldatud märgised peavad olema väljastpoolt nähtavad. 2.3. Igal seadmel peab olema piisavalt ruumi osa tüübikinnitusmärgi jaoks. Kõnealune ruum märgitakse 1. liites nimetatud joonistele. 3. OSA EÜ TÜÜBIKINNITUSE ANDMINE 3.1. Kui asjaomased nõuded on täidetud, siis antakse EÜ tüübikinnitus direktiivi 70/156/EMÜ artikli 4 lõike 3 ja vajaduse korral artikli 4 lõike 4 kohaselt. 3.2. EÜ tüübikinnitustunnistuse näidis on esitatud 2. liites. 3.3. Igale tüübikinnitusega seisutulelaterna tüübile antakse direktiivi 70/156/EMÜ VII lisa kohane tüübikinnitusnumber. Üks ja sama liikmesriik ei anna sama numbrit teisele seisutulelaterna tüübile. 3.4. Kui osa EÜ tüübikinnitust taotletakse seisutulelaternast ja muudest laternatest koosnevale valgustus- ja valgussignaalseadme tüübile, siis võib seadmele anda ühise osa EÜ tüübikinnitusmärgi tingimusel, et seisutulelatern vastab käesolevas direktiivis ettenähtud nõuetele ning iga latern muudest laternatest, mis on selle valgustus- ja valgussignaalseadme osa, millele taotletakse osa EÜ tüübikinnitust, vastab laterna suhtes kohaldatavas üksikdirektiivis ettenähtud nõuetele. 4. OSA EÜ TÜÜBIKINNITUSMÄRK 4.1. Peale punktis 2.1 nimetatud märgistuse peab igal käesoleva direktiivi kohaselt kinnitatud tüübile vastaval seisutulelaternal olema osa EÜ tüübikinnitusmärk. 4.2. Tüübikinnitusmärgil on: 4.2.1. - e-tähte ümbritsev ristkülik, millele järgneb tüübikinnituse andnud liikmesriigi eraldusnumber või eraldustähed: 1 Saksamaa, 12 Austria, 2 Prantsusmaa, 13 Luksemburg, 3 Itaalia, 17 Soome, 4 Madalmaad, 18 Taani, 5 Rootsi, 21 Portugal, 6 Belgia, 23 Kreeka, 9 Hispaania, IRL Iirimaa; 11 Ühendkuningriik, 4.2.2. direktiivi 70/156/EMÜ VII lisa punktis 4 esitatud tüübikinnitusnumbrile vastav baaskinnitusnumber, mis asub ristküliku lähedal ning mille ees on kaks numbrit tähistamaks EMÜ tüübikinnituse andmise kuupäeval direktiivis 77/540/EMÜ tehtud viimase olulise tehnilist laadi muudatuse järjekorranumbrit. Järjekorranumber käesolevas direktiivis on 00; 4.2.3. kui latern kiirgab merevaigukollast valgust suunaga ette ja taha, peab see olema märgistatud laterna suunda näitava noolega, mille teravik on sõiduki esiosa poole. 4.3. Osa EÜ tüübikinnitusmärk kinnitatakse laterna klaasidele või ühele klaasidest nii, et see oleks kustumatu ja selgesti loetav ka siis, kui laternad on sõidukile paigaldatud. 4.4. EÜ tüübikinnitusmärgi näidis on esitatud 3. liites. 4.5. Ühise osa EÜ tüübikinnitusnumbri punkti 3.4 alusel väljastamise korral seisutulelaternast ja muudest laternatest koosnevale valgustus- ja valgussignaalseadme tüübile, võib seadmele kinnitada ühise osa EÜ tüübikinnitusmärgi, mis koosneb: 4.5.1. e-tähte ümbritsevast ristkülikust, millele järgneb tüübikinnituse andnud liikmesriigi eraldusnumber või eraldustähed (vt punkt 4.2.1): 4.5.2. baaskinnitusnumber (vt punkti 4.2.2 esimese lause esimest poolt); 4.5.3. vajaduse korral nool, kuivõrd see on vajalik laterna kui terviku monteerimisel. 4.6. Märgi asukoht grupeeritud, kombineeritud või vastastikku ühendatud laternate puhul ei ole oluline, kui: 4.6.1. märk on nähtav pärast laternate paigaldamist; 4.6.2. ühtegi grupeeritud, kombineeritud või vastastikku ühendatud laternate valgust ülekandvat osa ei saa eemaldada, eemaldamata samal ajal tüübikinnitusmärki. 4.7. Iga laterna tunnusmärk vastavalt osa EÜ tüübikinnituse andmise aluseks olnud direktiivile koos järjekorranumbriga (vt. punkti 4.2.2 esimese lause teist poolt) ning vajaduse korral D-täht ja nõuetekohane nool märgitakse: 4.7.1. asjakohasele valgustavale pinnale või 4.7.2. laternate grupile sellisel viisil, et grupeeritud, kombineeritud või vastastikku ühendatud laternatest iga latern oleks selgesti kindlaksmääratav. 4.8. Kõnealuse märgi eri osade mõõtmed ei tohi olla väiksemad kui suurimad miinimummõõtmed, mis on üksikmärgistamiste puhul ette nähtud osa EÜ tüübikinnituse andmise aluseks olnud eri direktiivides. 5. TÜÜBI JA TÜÜBIKINNITUSE MUUDATUSED 5.1. Käesoleva direktiivi kohaselt kinnitatud tüübi muutmisel kohaldatakse direktiivi 70/156/EMÜ artikli 5 sätteid. 6. TOODETE VASTAVUS KINNITATUD TÜÜBILE 6.1. Üldjuhul võetakse toodangu vastavust tagavad meetmed direktiivi 70/156/EMÜ artiklis 10 ettenähtud korras. 6.2. Iga seisutulelatern peab vastama käesolevas direktiivis kindlaksmääratud tingimustele. Sellest olenemata piiratakse seeriatootmisest juhuslikult valitud seisutulelaterna minimaalse valgustugevuse (mõõdetuna standardhõõglambiga 8. jao kohaselt)* nõudeid igas asjakohases suunas kuni 80 % punktides 7,1 ja 7.2* ettenähtud miinimumväärtustest. Samadel tingimustel võib ettenähtud miinimumväärtusi 20 % võrra ületada. 1. liide Teatis nr seisutulelaternate osa EÜ tüübikinnituse kohta (Direktiiv 77/540/EMÜ, viimati muudetud direktiiviga//EÜ) Järgmised andmed tuleb võimaluse korral esitada kolmes eksemplaris ning lisada sisu loetelu. Kõik asjakohases mõõtkavas ning piisavalt täpsusega joonised tuleb esitada formaadis A4 või kaustas formaadiga A4. Fotod (olemasolu korral) peavad sisaldama piisavalt täpset teavet. Elektronjuhtimissüsteemide, osade või eraldi seadmestike puhul tuleb esitada nende toimimisega seotud teave. 0. ÜLDOSA 0.1. Kaubamärk (tootja kaubanimi): 0.2. Tüüp: 0.5. Tootja nimi ja aadress: 0.7. Osade ja eraldi seadmestike üksuste puhul EÜ tüübikinnitusmärgi asukoht ja paigaldusviis: 0.8. Koostetehase aadress/koostetehaste aadressid: 1. SEADME KIRJELDUS 1.1. Seadme tüüp: 1.1.1. Seadme funktsioon/funktsioonid: 1.1.2. Seadme kategooria või klass: 1.1.3. Kiiratava või peegeldatava valguse värvus: 1.2. Piisavalt üksikasjalik joonis (üksikasjalikud joonised) seadme tüübi kindlaksmääramiseks, millel on kujutatud: 1.2.1. seadme sõidukile paigaldamise geomeetriline asetus (ei kehti tagumiste numbritulelaternate suhtes): 1.2.2. vaatlustelg, mis katsetustes võetakse nullteljeks (horisontaalnurk H = 0°, vertikaalnurk V = 0°), ning punkt, mis katsetustes võetakse nullkeskmeks (ei kehti valgust peegeldavate seadmete ja tagumiste numbritulelaternate suhtes): 1.2.3. osa EÜ tüübikinnitusmärgi eeldatav asend: 1.2.4. tagumiste numbritulelaternate puhul seadme paigaldamise geomeetriline asetus registreerimismärgi jaoks ettenähtud ruumi ning nõuetekohaselt valgustatud ala piirjoonte suhtes: 1.2.5. esilaternate ja eesmiste udutulelaternate puhul laternate eestvaade koos rihvelmustriga laternaklaasiga (olemasolu korral) ning ristlõige: 1.3. Lühike tehniline kirjeldus, milles (välja arvatud asendamatute valgusallikatega laternate puhul) esitatakse eelkõige vähemalt üks ettenähtud valgusallikate direktiivis 76/761/EMÜ sisalduvatest kategooriatest (ei kehti valgust peegeldavate seadmete suhtes): 1.4. Eriteave 1.4.1. Tagumiste numbritulelaternate puhul: kas seade on mõeldud laia/kõrge/laia ja kõrge registreerimismärgi valgustamiseks: 1.4.2. Esilaternate puhul: 1.4.2.1. kas esilatern on mõeldud nii lähi- kui kaugtule või nendest ainult ühe jaoks: 1.4.2.2. lähitule jaoks mõeldud esilaterna puhul: kas latern on mõeldud kasutamiseks nii parem- kui vasakpoolses liikluses või ainult parempoolses või ainult vasakpoolses liikluses: 1.4.2.3. kohaldatava peegeldiga varustatud esilaterna puhul märgis, mis näitab esilaterna asendit (asendeid) maapinna ja sõiduki keskmise pikitasapinna suhtes, kui esilatern on mõeldud kasutamiseks ainult kõnealuses asendis (kõnealustes asendites): 1.4.3. Ääretulelaternate, piduritulelaternate ja suunatulelaternate puhul: 1.4.3.1. seadme kasutatavus koostis, milles on kaks sama kategooria laternat: 1.4.3.2. kaherežiimsete seadmete (piduritulelaternad ja 2.b kategooria suunatulelaternad) järjestuse joonis ning kaherežiimsust tagava süsteemi karakteristikutega seotud nõuded: 1.4.4. Valgust peegeldavate seadmete puhul: tagasipeegeldava optilise osa materjalide tehniliste nõuete lühikirjeldus: 1.4.5. Tagurdustulelaternate puhul: kas seade on mõeldud sõidukile paigaldamiseks üksnes paarisseadme osana: 2. liide NÄIDIS [Suurim formaat: A4 (210 x 297 mm)] EÜ TÜÜBIKINNITUSTUNNISTUS Ametiasutuse tempel Teave seoses - tüübikinnitusega1 - tüübikinnituse laiendusega1 - tüübikinnituse andmisest keeldumisega1 - tüübikinnituse tühistamisega1 sõiduki/osa/eraldi seadmestiku1 puhul, silmas pidades direktiivi //EMÜ, viimati muudetud direktiiviga //EÜ Tüübikinnitusnumber: Laienduse põhjus: I JAGU 0.1. Kaubamärk (tootja kaubanimi): 0.2. Tüüp: 0.3. Tüübi kindlaksmääramise andmed, kui need märgitakse sõidukile/osale/eraldi seadmestikule:1, 2 0.3.1. Kõnealuse märgistuse asukoht: 0.4. Sõiduki kategooria:1,3 0.5. Tootja nimi ja aadress: 0.7. Osade ja eraldi seadmestike puhul EÜ tüübikinnitusmärgi asukoht ja kinnitusviis: 0.8. Koostetehase aadress (koostetehaste aadressid): II JAGU 1. Lisateave (vajaduse korral): vt addendum 2. Katsetuste tegemise eest vastutav tehniline talitus: 3. Katsetuse aruanne: 4. Katsetuse aruande number: 5. Märkused (olemasolu korral): vt addendum 6. Koht: 7. Kuupäev: 8. Allkiri: 9. Käesolevale on lisatud tüübikinnitusasutuses asuva infopaketi indeks, mis on taotluse korral kättesaadav. __________ 1 Mittevajalik läbi kriipsutada. 2 Tüübi kindlaksmääramise andmetes sisalduvad tunnusmärgid, mis ei ole asjakohase tüübikinnitustunnistusega hõlmatava sõiduki, osa või eraldi seadmestiku tüübi kirjeldamisel vajalikud, märgitakse dokumentides tähisena: "?"(nt ABC??123???). 3 Nagu on määratletud direktiivi 70/156/EMÜ II A lisas. EÜ tüübikinnitustunnistuse nr addendum, milles käsitletakse valgustus- ja valgussignaalseadme osa tüübikinnitust, silmas pidades direktiivi (direktiive) 76/757/EMÜ; 76/758/EMÜ; 76/759/EMÜ; 76/760/EMÜ; 76/761/EMÜ; 76/762/EMÜ; 77/538/EMÜ; 77/539/EMÜ ja 77/540/EMÜ,1 viimati muudetud direktiiviga (direktiividega). 1. Lisateave 1.1. Vajaduse korral märkida iga laterna kohta 1.1.1. Seadme (seadmete) kategooria (kategooriad): 1.1.2. Valgusallikate arv ja kategooria (ei kehti helkuri kohta):2 1.1.3. Kiiratava või peegeldatava valguse värvus: 1.1.4. Tüübikinnitus antud ainult kasutamiseks asendusosana juba kasutusoleval sõidukil: jah/ei1 1.2. Eriteave seoses teatavat tüüpi valgustus- ja valgussignaalseadmetega 1.2.1. Helkurid: eraldi/koosti osa1 1.2.2. Tagumised numbritulelaternad: seade kõrge/laia märgi valgustamiseks1 1.2.3. Esilaternad: kohaldatava peegeldiga varustatud laternate puhul esilaterna asend (asendid) maapinna ja sõiduki keskmise pikitasapinna suhtes, kui esilatern on ettenähtud kasutamiseks ainult selles asendis (nendes asendites): 1.2.4. Tagurdustulelaternad: seade paigaldatakse sõidukile ainult paarisseadme osana: jah/ei1 5. Märkused 5.1. Joonised 5.1.1. Tagumised numbritulelaternad: lisatud joonis nr, millel on kujutatud seadme paigaldamise geomeetriline asetus registreerimismärgi ruumi ja nõuetekohaselt valgustatud ala piiride suhtes; 5.1.2. helkurid: lisatud joonis nr., millel on geomeetriliselt kujutatud seadme paigaldamisel ettenähtud asend; 5.1.3. Kõik valgustus- ja valgussignaalseadmed: lisatud joonis nr., millel on geomeetriliselt kujutatud seadme sõidukile paigaldamisel ettenähtud asend ning sõiduki nulltelg ja nullkese. 5.2. Esilaternad: Tööasend katsetuse ajal (direktiivi 76/761/EMÜ I lisa punkt 5.2.3.9): 3. liide OSA EÜ TÜÜBIKINNITUSMÄRGI NÄIDIS a 5 mm [insert image] Osa EÜ tüübikinnitusmärgiga seade on tagatulelatern, mis on tüübikinnituse saanud Saksamaal (e1) käesoleva direktiivi kohaselt (00) ning kannab baaskinnitusnumbrit 1471. II LISA TEHNILISED NÕUDED 1. Tehnilised nõuded vastavad ÜRO Euroopa Majanduskomisjoni eeskirja nr 77 lõigetes 2, 6-9 ja 3.-5. lisas ettenähtud tehnilistele nõuetele. Eeskiri koosneb järgmistest konsolideeritud dokumentidest: - eeskiri algkujul (00),1 - eeskirja nr 77 1. ja 2. täiendus, kaasa arvatud muudatused,2 - eeskirja nr 77 3. täiendus,3 - eeskirja nr 77 4. täiendus,4 kuid: 1.1. viidet "eeskirjale nr 48" tuleb mõista viitena "direktiivile 76/756/EMÜ"; 1.2. viidet "eeskirjale nr 37" tuleb mõista viitena "direktiivi 76/761/EMÜ VII lisale". 1 EÜT L 42, 23.2.1970, lk 1. 2 EÜT L 11, 16.1.1999, lk 25. 3 EÜT L 220, 29.8.1977, lk 83. 4 EÜT L 262, 27.9.1976, lk 1. 5 EÜT L 171, 30.6.1997, lk 1. 6 EÜT L 262, 27.9.1976, lk 96. 7 EÜT L 97, 12.4.1999, lk 45. * Käesoleva direktiivi II lisa punktis 1 nimetatud dokumendid. 1 Mittevajalik läbi kriipsutada. 2 Asendamatute valgusallikatega laternate puhul märkida valgusallikate arv ja vattides võimsuse koguväärtus. 1 E/ECE/324, Rev. 1/Add. 76 ja E/ECE/TRANS/505, Rev. 1/Add. 76. 2 E/ECE/324, Rev. 1/Add. 76/Amend. 1 ja E/ECE/TRANS/505, Rev. 1/Add. 76/Amend. 1. 3 E/ECE/324, Rev. 1/Add. 76/Amend. 2 ja E/ECE/TRANS/505, Rev. 1/Add. 76/Amend. 2. 4 TRANS/WP. 29/530".